《旸谷轩为刘道明知事赋》
元代·凌云翰

扶桑暾出犹苍凉，轩楹照耀瞳眬光。金矿铸橘一点火，丹心倾葵方寸长。

如中朱乌秩东作，似鸣仓庚眷载扬。凤凰千仞览辉下，梧桐况复生高冈。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。